Eszközök, alapfelszerelés, technológia

## Fizetésmód

A cserekereskedelem manapság ritka jelenség, ettől függetlenül léteznek. Mégis, sokkal gyakoribb, és általánosabb Teyvat univerzálisan elfogadott fizetőeszköze, a Mora. A legtöbb alapfelszerelés, ellátmány és szolgáltatás megvásárolható általa.

Az egész világon ez az egyetlen pénzverető hely létezik, Liyuében az Aranyház. Hogy miért pont ott? Egyedül Morax, a geo arkhón képes előállítani, ezért is nevezték el róla.

## Fegyverzet

Minden fegyvernemnek számtalan elkészítési és harcászati technikája fejlődött ki a millenniumok alatt. Teyvat változatos fegyverkészletében válogatva, mindenki megtalálja a neki leginkább kézenfekvőt. Kiemelkednek a Liyuei ércekből készült, és az Inazumai műhelyekben kovácsolt fegyverek.

A látomáshordozóknak ez nem hátrányára, inkább előnyére válik: A fegyveren keresztül is manipulálhatóak az elemek, sőt, ezáltal még hatékonyabb támadási formává alakulhat az égi áldásuk, akár szeretteik és nemzetük megvédése, akár a pusztítás és a diszharmónia vezényli őket.

### Könnyű Kard

Egyszerű, de hatékony megoldás, a harcászat alapjainak elsajátítására is kiváló. A közelharcban, seregben gyalogos egységek számára a legideálisabb. Csak az ragadja meg a kard nyelét, aki nem fél közel kerülni az ellenfeléhez és számíthat a generációkon át finomított technikában, melyet elsajátított.

### Kétkezes kard

Aki ezen fegyvernem mellett dönt, az megbízik fizikai képességeiben, és nagy részt erre hagyatkozik harc közben. Ez azonban nem azt jelenti, hogy maradiak. Technikájukat kitartásuknak és rendkívüli akaraterejüknek köszönhetik. Küzdenek, vagy lázadnak - a kétkezes kard mindenképp egy eltökélt fegyverhordozót sejtet maga mellett.

### Íj

Az íj nagy közkedveltségnek örvend a taktikázók és a csendes megfigyelők körében. Nagy hatótávolságú, és ideális az ellenség gyengepontjainak pontos eltalálására.

A hagyományos- és a számszeríj egyaránt hatékony mind vaddisznó vadászatokon, mind a harcmezőn. A geo hazájában, Liyuében egyedi jelenség a balliszta, melyet régen kulcsfontosságú katonai támpontok megvédésére használtak.

### Lándzsa

Néha a leggyengébb egység bizonyul a legveszedelmesebbnek, s nincs ez másképp a lándzsásokkal sem. Nem szükséges az erős fizikum, a harcmodor inkább a mozgékonyságra épít. Rengeteg, apró sérülést okoznak, rövid időn belül, és sosem játsszák ki azonnal az összes kártyájukat.

### Katalizátor

Csakis azok választják és tanulják ki ezen összetett szerkezetet, akik tudása mindenképp átlag fölötti. A felséges papnőtől, a könyvtáros boszorkányig széles a skála.

Szinte varázslatnak tűnik, ahogy elemüket minden csapással képesek előidézni, ám ennek következtében nem, vagy csak nehezen képesek puszta fizikai támadást mérni ellenfeleikre.

Hatékony eszköz a robotszerű, élettelen célpontok legyőzéséhez.

### Kalapács, ásó

Az eddigiekhez késet primitívebbnek érződnek, de nem kevésbé veszélyesek. Általában a kincshalmozó, ritkábban a Fatui emberei alkalmazzák. Nagy erőbedobás szükséges a használatukhoz és mozgásuk kifejezetten lassú, viszont ha egyszer eltalálnak...

### Kés/dobókés

Rugalmasságát jól mutatja, hogy egyszerre alkalmazható közelharci és távolsági fegyverként. Már csak rajtunk múlik, hogy a személyes preferencia mérlegén, a pontosság és a biztonság két nyelve közül melyik süllyed le. A kincshalmozók és a Fatui között szintén népszerű.

### Főzet

Az alkímia ebben a világban nem egy elítélendő fogalom, sőt nagyra becsülik művelőiket. Az elementális energia egy fajtájának üvegcsébe zárása maga a csoda; ám a gyakorlatiasabbak szeretik kamatoztatni tudásuk gyümölcsét, néha nem a barátságos és biztonságos módon...

### Csapda

Általában vadászatok alkalmával veszik hasznát. Préda- és ragadozó állatok foglyul ejtésére vagy távoltartására egyaránt kitűnő eszköz. Vadászfalvak, települések körül járva érdemes különös figyelmet fordítani rájuk, nehogy egy állat helyett mi járjuk pórul. A forrásvölgyieknek bevett módszere, hogy vaddisznó csapdákat tesznek ki, amikbe aztán belekergetik áldozatukat.Általában vadászatok alkalmával veszik hasznát. Préda- és ragadozó állatok foglyul ejtésére vagy távoltartására egyaránt kitűnő eszköz. Vadászfalvak, települések körül járva érdemes különös figyelmet fordítani rájuk, nehogy egy állat helyett mi járjuk pórul. A forrásvölgyieknek bevett módszere, hogy vaddisznó csapdákat tesznek ki, amikbe aztán belekergetik áldozatukat.

## Eszközök

### Szélsikló

Ennek a szárnyszerű masénak köszönhetően az egyszerű ember is megtapasztalhatja a szabadság ízét. Bár repülni nem lehet vele, csupán egy sikeres vizsgába kerül, hogy egy magas pontról való lejutáskor, a fáradalmas séta helyett, a kényelmes siklást válasszuk.

### Kamera

Fontaine találmánya. Ahogy az kitalálható, általa megörökíthetőek a kedves pillanatok, tájak, satöbbi.